2014. gada 29. jūlijā Rīkojums Nr. 396

Rīgā (prot. Nr. 41 6. §)

**Par valstij piekrītošo nekustamo īpašumu Dagdas novadā nodošanu Dagdas novada pašvaldības īpašumā**

1. Saskaņā ar likuma "Par zemes reformas pabeigšanu lauku apvidos" 6. pantu, Publiskas personas mantas atsavināšanas likuma 43. pantu un pārejas noteikumu 3. punktu atļaut Satiksmes ministrijai nodot bez atlīdzības Dagdas novada pašvaldības īpašumā šādus valstij piekrītošos nekustamos īpašumus, lai tos izmantotu pašvaldības autonomās funkcijas īstenošanai – pašvaldības administratīvās teritorijas labiekārtošanai un sanitārās tīrības (ielu un ceļu rekonstruēšana un uzturēšana) nodrošināšanai:

1.1. nekustamo īpašumu "Daugavpils iela" (nekustamā īpašuma kadastra Nr. 6054 004 0262) – zemes vienību 0,3 ha platībā (zemes vienības kadastra apzīmējums 6054 004 0255) un uz tās izbūvēto inženierbūvi – valsts reģionālā autoceļa P55 "Rēzekne–Dagda" posmu 57,395.–57,557. km – Dagdas pagastā, Dagdas novadā;

1.2. nekustamo īpašumu "Alejas iela" (nekustamā īpašuma kadastra Nr. 6054 001 0240) – zemes vienību 0,5 ha platībā (zemes vienības kadastra apzīmējums 6054 001 0239) un uz tās izbūvēto inženierbūvi – valsts reģionālā autoceļa P60 "Dagda–Aglona" posmu 1,110.–1,300. km – Dagdas pagastā, Dagdas novadā;

1.3. nekustamo īpašumu "Alženovas iela" (nekustamā īpašuma kadastra Nr. 6054 004 0265) – zemes vienību 0,8 ha platībā (zemes vienības kadastra apzīmējums 6054 004 0264) un uz tās izbūvēto inženierbūvi – valsts vietējā autoceļa V619 "Dagda–Pauļukalns" posmu 0,000.–0,412. km – Dagdas pagastā, Dagdas novadā.

2. Dagdas novada pašvaldībai šā rīkojuma 1. punktā minētos nekustamos īpašumus bez atlīdzības nodot valstij, ja tie vairs netiek izmantoti šā rīkojuma 1. punktā minētās funkcijas īstenošanai.

3. Dagdas novada pašvaldībai, nostiprinot zemesgrāmatā īpašuma tiesības uz šā rīkojuma 1. punktā minētajiem nekustamajiem īpašumiem:

3.1. norādīt, ka īpašuma tiesības nostiprinātas uz laiku, kamēr Dagdas novada pašvaldība nodrošina šā rīkojuma 1. punktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Šā rīkojuma 3.2. apakšpunktā minēto aizliegumu − apgrūtināt nekustamo īpašumu ar hipotēku − nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.

Ministru prezidente Laimdota Straujuma

Satiksmes ministra vietā –

izglītības un zinātnes ministre Ina Druviete